פראג עמוסה במגוון עצום של פנינות ארכיטקטוניות מרהיבות משלל תקופות שונות. המבקרים בעיר יכולים לפגוש פלאי אדריכלות שמורים היטב במגוון זרמים וסגנונות כמו גותי, בארוק ורנסנס היוצרים תפאורה עוצרת נשימה שאי אפשר לעמוד בפניה. פראג הייתה מוקד שלטוני ותרבותי במשך מאות רבות ושימשה בתור בירת האימפריה הרומית הקדושה בתקופת שלטונו של הקיסר קרל הרביעי. כמה מהאטרקציות התיירותיות המפורסNות והפופולריות ביותר שאסור לפספס בעת טיול בעיר כוללות בין השאר את מצודת פראג- אחת מהגדולות והעתיקות ביותר באירופה, גשר קרל המרשים, השעון האסטרונומי, הרובע היהודי ומצודת וישהראד (Vyšehrad).